CELEX: 62008CN0433
Language: ro
Date: 2008-10-01 00:00:00
Title: Cauza C-433/08: Cerere de pronunțare a unei hotărâri preliminare formulată de Bundesfinanzhof (Germania) la 1 octombrie 2008 — Yaesu Europe BV/Bundeszentralamt für Steuern

6.12.2008   
            
            
               RO
            
            
               Jurnalul Oficial al Uniunii Europene
            
            
               C 313/18
            
         Cerere de pronunțare a unei hotărâri preliminare formulată de Bundesfinanzhof (Germania) la 1 octombrie 2008 — Yaesu Europe BV/Bundeszentralamt für Steuern
   (Cauza C-433/08)
   (2008/C 313/26)
   Limba de procedură: germana
   Instanța de trimitere
   Bundesfinanzhof
   Părțile din acțiunea principală
   
      Reclamantă: Yaesu Europe BV
   
      Pârât: Bundeszentralamt für Steuern
   Întrebările preliminare
   
               1)
            
            
               Noțiunea „semnătură” din modelul din anexa A la A opta directivă a Consiliului din 6 decembrie 1979 privind armonizarea legislațiilor statelor membre referitoare la impozitele pe cifra de afaceri — Sisteme de restituire a taxei pe valoarea adăugată persoanelor impozabile care nu sunt stabilite pe teritoriul țării (1), care este utilizat pentru depunerea unei cereri de restituire a impozitului pe cifra de afaceri în conformitate cu articolul 3 litera (a) din această directivă este o noțiune de drept comunitar care trebuie interpretată uniform?
            
         
               2)
            
            
               În cazul unui răspuns afirmativ la prima întrebare:
               Noțiunea „semnătură” trebuie înțeleasă în sensul că cererea de restituire trebuie semnată în mod obligatoriu personal de către persoana impozabilă sau, în cazul unei persoane juridice, de către reprezentantul legal ori este suficientă semnătura unui mandatar (de exemplu, a unui reprezentant fiscal sau a unui angajat al persoanei impozabile)?
            
         
      (1)  JO L 331, p. 11, Ediție specială, 09/vol. 1, p. 34.